stanford-oval/wikipedia huggingface dataset:
จูลีโอ เด ลา บาเซซ
เกียรติประวัติ

แชมป์อินโดนีเซียรุ่นมินิมัมเวท (2540 – 2541)
แชมป์อินโดนีเซียรุ่นซูเปอร์เฟเธอร์เวท (2552)
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นมินิมัมเวท เมื่อ 30 มกราคม 2542 แพ้น็อค เออร์เด็น ชุลลัน ยก 8 ที่ ชลบุรี
ชิงแชมป์ PABA รุ่นมินิมัมเวท เมื่อ 9 พฤษภาคม 2542 เสมอกับ เออร์เด็น ชุลลัน ที่ สุราบายา อินโดนีเซีย
ชิงแชมป์โลกเยาวชนรุ่นซูเปอร์ฟลายเวท WBC เมื่อ 10 มีนาคม พ.ศ. 2543 แพ้คะแนนโดยเทคนิค ดมิทรี คิริลอฟ ที่รัสเซีย
ชิงแชมป์ IBF แพนแปซิฟิกรุ่นไลท์ฟลายเวท เมื่อ 26 เมษายน 2545 แพ้คะแนน ฟ้าลั่น ศักดิ์กรีรินทร์ ที่ กทม.
ชิงแชมป์ WBO เอเชียแปซิฟิกรุ่นซูเปอร์ฟลายเวท เมื่อ 3 ตุลาคม 2545 แพ้คะแนน ประมวนศักดิ์ โพธิ์สุวรรณ ที่ นครราชสีมา
ชิงแชมป์ PABA รุ่นซูเปอร์แบนตัมเวท เมื่อ 30 เมษายน 2550 แพ้น็อค พูนสวัสดิ์ กระทิงแดงยิม ยก 3 ที่ ชลบุรี
ชิงแชมป์ WBC เอเชียรุ่นเฟเธอร์เวท เมื่อ 11 เมษายน พ.ศ. 2553 แพ้น็อค เทอดศักดิ์ จันทร์แดง ยก 3
ชิงแชมป์ IBF แพนแปซิฟิกรุ่นเฟเธอร์เวทเมื่อ 18 มีนาคม พ.ศ. 2554 แพ้น็อค ฟ้าใส ศักดิ์กรีรินทร์ ยก 8
กุนน์ฮิลด์ สเวนสด็อททีร์

กุนน์ฮิลด์ สเวนสด็อททีร์ หรือ กุนน์ฮิลด์ ฮารัลด์สด็อททีร์ หรือ กูดา (สิ้นพระชนม์ที่ กุดเฮม, เวสเตร์เยิตลันด์, สวีเดน ราวค.ศ. 1060) จากพงศาวดารระบุว่าพระนางเป็นสมเด็จพระราชินีแห่งสวีเดนจากการอภิเษกสมรสกับพระเจ้าอานุนด์ ยาค็อบแห่งสวีเดน และเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าสเวนที่ 2 แห่งเดนมาร์ก อย่างไรก็ตาม เรื่องราวของพระนางมีความคลุมเครือมากจนนักประวัติศาสตร์สมัยใหม่หลายคน ยืนยันว่า มีพระราชินีสองพระองค์ที่มีพระนามเดียวกัน ในสวีเดนและเดนมาร์ก บางครั้งพระนางทรงถูกเรียกพระนามว่า กูเดอ หรือ กูริดเย แต่อาจเป็นการเรียกเพื่อไม่ให้สับสนกับ กูดาแห่งสวีเดน พระราชธิดา หรืออาจเป็นพระราชธิดาเลี้ยงของพระนาง ดังนั้นจึงมีการรู้จักในพระนามว่า กุนน์ฮิลด์
ภูมิหลัง

ตามพงศาวดารเฮมสกริงลา ของสนอร์รี สตูร์ลูสัน (ราว ค.ศ. 1230) และพงศาวดารนีทลิงกา (ทศวรรษที่ 1250) ระบุว่า กุนน์ฮิลด์เป็นธิดาในยาร์ลชาวนอร์เวย์ ชื่อ สเวน โฮกุนนาร์สัน และเจ้าหญิงโฮล์มฟริดแห่งสวีเดน พระธิดาที่เกิดแต่พระสนมของพระเจ้าโอลอฟ สเคิตโคนุงแห่งสวีเดน และเจ้าหญิงโฮล์มฟริดเป็นพระขนิษฐาในพระเจ้าเอมุนด์ ผู้อาวุโสแห่งสวีเดน ซิกริด พี่สาวของกุนน์ฮิบด์ได้แต่งงานกับขุนนางชื่อ อัสลัคส์ เออลิงส์สันในแยเรน
สมเด็จพระราชินีแห่งสวีเดน

สเวน โฮกุนนาร์สันครองที่ดินบางส่วนของนอร์เวย์แต่เป็นศักดินาภายใต้กษัตริย์โอลอฟ สเคิตโคนุงแห่งสวีเดน ในค.ศ. 1015 สเวนพ่ายแพ้ในการรบกับผู้อ้างสิทธิในราชบัลลังก์ คือ พระเจ้าโอลาฟที่ 2 แห่งนอร์เวย์ และเขาพร้อมครอบครัวจำต้องหลบหนีมายังสวีเดน จากพงศาวดารที่ใกล้เคียงยุคร่วมสมัยของอดัมแห่งเบรเมินระบุว่า กุนน์ฮิลด์ได้อภิเษกสมรสกับพระราชโอรสที่ประสูติแต่พระราชินีและเป็นผู้สืบราชบัลลังก์ของกษัตริย์โอลอฟ สเคิตโคนุง คือ พระเจ้าอานุนด์ ยาค็อบแห่งสวีเดน (ค.ศ. 1022 - ราว ค.ศ. 1050) กษัตริย์อานุนด์มีศักดิ์เป็นสมเด็จอาฝ่ายแม่ของกุนน์ฮิลด์ การอภิเษกสมรสไม่มีวันที่ระบุชัดเจน ข้อมูลดังกล่าวพบในงานเขียนแบบ สคอเลียน ระบุว่า "กุนน์ฮิลด์ พระมเหสีม่ายในอานุนด์ ไม่ใช่คนเดียวกันกับกูดาที่ถูกสังหารโดยทอรา" สคอเลียน อ้างถึงข้อความหลักในงานของอดัมแห่งเบรเมิน ซึ่งบรรยายว่า กุนน์ฮิลด์ประทับอยู่ในสวีเดน ราว ค.ศ. 1056 หลังจากการอภิเษกสมรสกับพระเจ้าสเวนที่ 2 แห่งเดนมาร์ก ต้องสิ้นสุดลง โดยพื้นฐานของสคอเลียน เป็นเรื่องปกติในการเขียนประวัติศาสตร์นิพนธ์ยุคเก่าที่ระบุตัวตนสมเด็จพระราชินีกุนน์ฮิลด์แห่งสวีเดนและเดนมาร์กเป็นคนละคนกัน สิ่งนี้ถูกปฏิเสธโดยนักประวัติศาสตร์ สตูเร บอลิน ซึ่งเขาได้พินิจพิเคราะห์งานของอดัมอย่างใกล้ชิด โดยเขาระบุว่ากุนน์ฮิลด์เป็นบุคคลสองคนที่ไม่ใช่คนเดียวกัน ซึ่งคนที่เป็นสมเด็จพระราชินีเดนมาร์กนั้นเป็นธิดาของสเวน โฮกุนสัน นักวิชาการอีกสองคนต่อมาคือ ทอเร นูแบร์กและคาร์ล ฮัลเลนครูทซ์ ได้บรรยายว่า ที่จริงแล้วกุนน์ฮิลด์อาจจะอภิเษกสมรสกับทั้งกษัตริย์อานุนด์และกษัตริย์สเวนที่ 2
แหล่งข้อมูลร่วมสมัยไม่ได้บันทึกว่ากษัตริย์อานุนด์และพระราชินีกุนน์ฮิลด์ทรงมีพระโอรสธิดาร่วมกัน แต่นักประวัติศาสตร์เดนมาร์กในยุคหลังอย่าง แซ็กโซ แกรมมาติคัสและพงศาวดารไอซ์แลนด์ กล่าวว่า "กษัตริย์สวีเดน" โดยนัยอาจหมายถึง กษัตริย์อานุนด์ ยาค็อบ ทรงมีพระราชธิดาหนึ่งพระองค์คือ เจ้าหญิงกูดา ซึ่งบางครั้งเรียกว่า กูดา หรือ กุนด์ฮิลด์ มีความเป็นไปได้ที่เจ้าหญิงกูดาเป็นพระราชธิดาในกษัตริย์อานุนด์ที่ประสูติแต่สตรีนางอื่น และพระราชินีกุนน์ฮิลด์เป็นพระมารดาเลี้ยง แต่ทั้งพงศาวดารของแซ็กโซและของไอซ์แลนด์เป็นแหล่งข้อมูลที่เกิดขึ้นในยุคหลังแล้ว และข้อมูลเกี่ยวกับพระชนกและพระชนนีของเจ้าหญิงกูดาท้ายที่สุดอาจจะตีกลับไปสู่การตีความเอกสารของอดัมแห่งเบรเมินที่ผิดพลาด ตามเอกสารของอดัมระบุว่าเจ้าหญิงกูดา อภิเษกสมรสกับกษัตริย์สเวนที่ 2 แห่งเดนมาร์ก ซึ่งอภิเษกสมรสในช่วงที่กษัตริย์ลี้ภัยทางการเมืองอยู่ในสวีเดนในราว ค.ศ. 1047 แต่พระราชินีกูดาแห่งเดนมาร์กก็สิ้นพระชนม์ใน ค.ศ. 1048/49 โดยมีการอ้างว่าพระนางถูกวางยาพิษลอบปลงพระชนม์โดยพระสนมของกษัตริย์สเวนที่ชื่อว่า ทอรา
สมเด็จพระราชินีแห่งเดนมาร์ก

กษัตริย์อานุนด์ ยาค็อบเสด็จสวรรคต ราว ค.ศ. 1050 ถ้าหากว่ากุนน์ฮิลด์ทั้งสองคนเป็นคนๆ คนเดียวกัน ก็จะแสดงว่า สมเด็จพระพันปีหลวงได้เสด็จไปยังเดนมาร์กและอภิเษกสมรสกับพระสวามีม่ายของพระธิดา (หรือพระธิดาเลี้ยง) และเป็นอดีตพระราชบุตรเขย คือ พระเจ้าสเวนที่ 2 แห่งเดนมาร์ก ตามพงศาวดารลุนเดนซิส ระบุว่าการอภิเษกสมรสครั้งนี้ยุติลงใน ค.ศ. 1052 ตามคำอ้างของอดัมแห่งเบรเมินว่า "เมื่อทุกอย่างเป็นไปได้ด้วยดีสำหรับพระองค์ ในไม่ช้าพระองค์ก็หลงลืมพระเจ้าและทรงไปนำพระญาติจากสวีเดนมาเป็นพระมเหสี อาร์กบิชอป (แห่งฮัมบูร์ก-เบรเมิน)ไม่พอใจอย่างมากกับเรื่องนี้" ทั้งสองพระองค์มีพระโอรสร่วมกันคือ เจ้าชายสเวน แต่การอภิเษกสมรสครั้งนี้ก็ไม่นานนัก ศาสนจักรเห็นว่าการอภิเษกสมรสครั้งนี้ไม่ชอบด้วยกฎหมายเพราะทั้งสองพระองค์มีความสัมพันธ์ที่ใกล้ชิดกันเกินไป อาจเป็นเพราะทรงเป็นลูกพี่ลูกน้องกันหรือเพราะกษัตริย์สเวนเคยอภิเษกสมรสกับพระธิดาของพระนาง และทั้งสองพระองค์ทรงถูกขู่ตัดขาดจากศาสนา ถ้าหากว่ายังไม่แยกจากกัน ในตอนแรก กษัตริย์สเวนทรงพิโรธอย่างมากและทรงขู่จะทำลายสังฆมณฑลเบรเมิน แต่อาร์คบิชอปยังคงยืนกรานในข้อเรียกร้องของเขา ในที่สุดสมเด็จพระสันตะปาปาลีโอที่ 9 ทรงมีคำขอต่อกษัตริย์มาเป็นลายลักษณ์อักษร กษัตริย์สเวนจึงทรงยอมจำนนต่อสมเด็จพระสันตะปาปาและยอมหย่าขาดจากพระราชินีของพระองค์ ดังนั้นอดีตพระราชินีกุนน์ฮิลด์ทรงถูกบังคับให้เสด็จกลับสวีเดน ราว ค.ศ. 1051/52 เรื่องของพระนางกุนน์ฮิลด์และการอภิเษกสมรสของพระธิดาของพระนางกับกษัตริย์สเวนได้สร้างความสับสนต่อประวัติศาสตร์นิพนธ์ในภายหลัง
บั้นปลายพระชนม์ชีพ

หลังจากที่ต้องหย่าร้างอย่างไม่เต็มพระทัย อดีตพระราชินีกุนน์ฮิลด์แห่งเดนมาร์ก พระพันปีหลวงแห่งสวีเดนเสด็จกลับไปยังที่ดินของพระนางที่เวสเตร์เกิตลันด์ อดัมแห่งเบรเมินเรียกพระนางว่า แซงทิสซิมาและบรรยายถึงความเอื้อเฟื้อของพระนางต่อบิชอปอาดัลวาร์ด มิชชันนารี ผู้ซึ่งถูกกีดกันจากทิง หรือ สภาขุนนาง โดยพระเจ้าเอมุนด์ ผู้อาวุโสแห่งสวีเดน ผู้เป็นสมเด็จลุงของพระนางกุนน์ฮิลด์ อดัมบรรยายว่า อาดัลวาร์ดถูกพาไปยังที่ประทับของสมเด็จพระพันปีหลวงบนภูมิประเทศที่เป็นภูเขา นำโดยญาติของกษัตริย์ คือ สเตนคิล ซึ่งอาจจะเป็นพื้นที่หุบเขาแมลาเรนในเวสเตร์เกิตลันด์ พระนางอุทิศตนให้กับ "ความเอื้อเฟื้อเผื่อแผ่และงานทางศาสนาอื่นๆ"
ไม่มีสิ่งอื่นใดบันทึกถึงพระนางกุนน์ฮิลด์อีกในเอกสารร่วมสมัย ตามพงศาวดารที่ไม่น่าเชื่อถือในศตวรรษที่ 16 ของโยฮันเนส มักนุส ระบุว่า พระนางใช้เวลาที่เหลือในการกลับตัวกลับใจจากบาปและดำเนินกิจกรรมทางศาสนา พงศาวดารรายงานว่าพระนางได้จัดตั้งโรงผลิตสิ่งทอและเครื่องแต่งกายทางศาสนา ผลงานที่เป็นที่รู้จักของพระนางที่สุดก็คือ เครื่องแต่งกายของกลุ่มนักร้องประสานเสียงที่อาสนวิหารมหาวิหารรอสคิลด์ จากพงศาวดารของโยฮันเนส มักนุสระบุว่าพระนางทรงก่อตั้งคอนแวนต์โบสถ์กุดเฮมในกลางศตวรรษที่ 11 แต่ในความเป็นจริง โบสถ์ถูกก่อตั้งในเวลาร้อยปีหลังจากนั้น (ค.ศ. 1152) ตำนานของคอนแวนต์อาจเกิดขึ้นเพราะพระนางและเหล่าสตรีของพระนางต้องใช้ชีวิตในร่มศาสนาอย่างโดดเดี่ยวโดยจัดทำเครื่องแต่งกายของสมณเพศในพื้นที่ของพระนาง ซึ่งหนึ่งในนั้นอาจเป็นที่กุดเฮม ตามพงศาวดารระบุว่า พระนางอาจสิ้นพระชนม์ที่กุดเฮม ซึ่งพระนางได้ "แสดงคุณธรรมมากมาย" ในระหว่างที่ทรงพ่ายแพ้ในการสมรส และพระศพถูกฝังไว้ในหลุมพระศพที่มีความคล้ายคลึงตัวตนของพระนาง
ปีที่ประสูติและสิ้นพระชนม์นั้นไม่เป็นที่รับรู้แน่ชัด แต่พระนางทรงมีพระชนม์ชีพยืนยาวกว่าพระสวามีองค์แรก (สิ้นพระชนม์ราว ค.ศ. 1050) และมีพระชนม์ชีพในช่วงรัชกาลของกษัตริย์เอมันด์ ผู้อาวุโส (ครองราชย์ราว ค.ศ. 1050-ราว ค.ศ. 1060) พระนางสิ้นพระชนม์ใน ค.ศ. 1060 หรือหลังจากนั้น
ฉัตรี

ฉัตรีตกแต่งมัสยิดจามาในอัครา
ฉัตรี เป็นคำเรียกศาลาทรงสูงที่เป็นองค์ประกอบสำหรับตกแต่งในสถาปัตยกรรมอินเดีย-อิสลาม และสถาปัตยกรรมอินเดีย ฉัตรีที่เก่าแก่ที่สุดในอนุทวีปอินเดียค้นพบที่ศาลอิบราฮิมในภเทรศวร สร้างขึ้นในปี 1159 ถึง 1175
ดูเพิ่ม

เซโนทาฟ
ยัสวันต์ กี ฉัตรี
ชาหาร์ตาค
คัพพอลา
แหล่งข้อมูลอื่น

ArchNet Dictionary of Islamic Architecture: Chatri
Images of old chhatris Columbia University
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
กีฬาฟุตบอลในซีเกมส์ 2019 – ทีมหญิง

| รายละเอียดการแข่งขัน |
| --- | --- |
ประเทศเจ้าภาพ: ฟิลิปปินส์
วันที่: 26 พฤศจิกายน – 9 ธันวาคม
ทีม: 6 (จาก 6 สมาคม)
สถานที่: 2 (ใน 2 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  ไทย (สมัยที่ 6th)
รองชนะเลิศ:  เวียดนาม
อันดับที่ 3:  พม่า
อันดับที่ 4:  ฟิลิปปินส์
สถิติการแข่งขัน
จำนวนนัดที่แข่งขัน: 10
จำนวนประตู: 31 (3.1 ประตูต่อนัด)
ผู้ทำประตูสูงสุด:  Yee Yee Oo (4 ประตู)
← 2017 2021 → 
การแข่งขัน ฟุตบอลหญิง ในกีฬา ซีเกมส์ 2019 จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 9 ธันวาคม พ.ศ. 2562. แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา ในขณะที่ รีซัลเมโมเรียลสเตเดียม ใน มะนิลา จะเป็นเจ้าภาพทั้งหมดแต่รอบรองชนะเลิศหนึ่งนัดในรอบแพ้คัดออก.
ตารางการแข่งขัน

ด้านล่างนี้คือตารางการแข่งขันสำหรับการแข่งขันฟุตบอลหญิง:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| G | รอบแบ่งกลุ่ม | ½ | รอบรองชนะเลิศ | B | นัดชิงอันดับ 3 | F | รอบชิงชนะเลิศ |
| อ>  26 | พ>  27 | พฤ>  28 | ศ>  29 | ส>  30 | อา>  1 | จ>  2 | อ>  3 | พ>  4 | พฤ>  5 | ศ>  6 | ส>  7 | อา>  8 | อา>  8 |
| --- | --- | --- | --- | --- | --- | --- | --- | --- | --- | --- | --- | --- | --- |
| G |  |  | G |  |  | G |  |  | ½ |  |  | B | F |
สนามแข่งขัน

แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา และ รีซัลเมโมเรียลสเตเดียม ในมะนิลา.
| มะนิลา | บิญัน |
| --- | --- |
รีซัลเมโมเรียลสเตเดียม: สนามกีฬาฟุตบอลบิญัน
ความจุ: รอระบุ (ส่วนขยาย): ความจุ: 2,580
การจับสลาก

การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา. เจ้าภาพ ฟิลิปปินส์ และ แชมป์เก่า, เวียดนามได้เป็นทีมวางในโถ 1, ไทยและเมียนมาร์ในโถ 2 และมาเลเซียและอินโดนีเซียในโถ 3.
| โถ 1 | โถ 2 | โถ 3 |
| --- | --- | --- |
|  ฟิลิปปินส์ (เจ้าภาพ)  เวียดนาม (แชมป์เก่า) |  ไทย  พม่า |  มาเลเซีย  อินโดนีเซีย |
รอบแบ่งกลุ่ม

เวลาทั้งหมดคือ เวลามาตรฐานฟิลิปปินส์ (UTC+8).
รอบแบ่งกลุ่ม > กลุ่ม เอ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  พม่า | 2 | 1 | 1 | 0 | 5 | 0 | +5 | 4 | รอบรองชนะเลิศ |
| 2 |  ฟิลิปปินส์ (H) | 2 | 1 | 1 | 0 | 5 | 0 | +5 | 4 | รอบรองชนะเลิศ |
| 3 |  มาเลเซีย | 2 | 0 | 0 | 2 | 0 | 10 | −10 | 0 |  |
ปรับปรุงข้อมูลล่าสุด วันที่ 2 ธันวาคม พ.ศ. 2562. แหล่งที่มา: เอเอฟเอฟ
กฎการจัดอันดับ: 1) คะแนน; 2) ผลต่างประตู; 3) ประตูที่ทำได้
 เจ้าภาพ.
26 พฤศจิกายน พ.ศ. 2562
16:00
| ฟิลิปปินส์  | 0–0 |  พม่า |
| --- | --- | --- |
|  | รายงาน |  |
ผู้ตัดสิน: Mi Siyu (จีน)
29 พฤศจิกายน พ.ศ. 2562
16:00
| มาเลเซีย  | 0–5 |  ฟิลิปปินส์ |
| --- | --- | --- |
|  | รายงาน | Bolden  25', 42', 45+3' del Campo  39' Madarang  90+3' |
ผู้ตัดสิน: Asaka Koizumi (ญี่ปุ่น)
2 ธันวาคม พ.ศ. 2562
16:00
| พม่า  | 5–0 |  มาเลเซีย |
| --- | --- | --- |
| Yee Yee Oo  17', 31', 77' Khin Marlar Tun  49' July Kyaw  90' | รายงาน |  |
ผู้ตัดสิน: Jon Soi Mi (เกาหลีเหนือ)
รอบแบ่งกลุ่ม > กลุ่ม บี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  เวียดนาม | 2 | 1 | 1 | 0 | 7 | 1 | +6 | 4 | รอบรองชนะเลิศ |
| 2 |  ไทย | 2 | 1 | 1 | 0 | 6 | 2 | +4 | 4 | รอบรองชนะเลิศ |
| 3 |  อินโดนีเซีย | 2 | 0 | 0 | 2 | 1 | 11 | −10 | 0 |  |
ปรับปรุงข้อมูลล่าสุด วันที่ 2 ธันวาคม พ.ศ. 2562. แหล่งที่มา: เอเอฟเอฟ
กฎการจัดอันดับ: 1) คะแนน; 2) ผลต่างประตู; 3) ประตูที่ทำได้
26 พฤศจิกายน พ.ศ. 2562
20:00
| เวียดนาม  | 1–1 |  ไทย |
| --- | --- | --- |
| Dương Thị Vân  45+1' | รายงาน | ธนีกาญจน์  88' |
ผู้ตัดสิน: Choki Om (ภูฏาน)
29 พฤศจิกายน พ.ศ. 2562
20:00
| อินโดนีเซีย  | 0–6 |  เวียดนาม |
| --- | --- | --- |
|  | รายงาน | Nguyễn Thị Tuyết Dung  9', 84' Nguyễn Thị Vạn  14', 19' Huỳnh Như  50', 61' |
ผู้ตัดสิน: Cha Min-ji (เกาหลีใต้)
2 ธันวาคม พ.ศ. 2562
16:00
| ไทย  | 5–1 |  อินโดนีเซีย |
| --- | --- | --- |
| กัญญาณัฐ  2', 18', 29' ศิลาวรรณ  42' สุชาวดี  51' | รายงาน | Rani  70' |
ผู้ตัดสิน: Albakkar Doumouh Ibrahim (เลบานอน)
รอบแพ้คัดออก

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | Semi-finals | Semi-finals |  |  | Final | Final |  |

|  | 5 ธันวาคม – มะนิลา | 5 ธันวาคม – มะนิลา |  |  |  |  |  |
|  |   พม่า |  0 |   |  |  |  |  |
|  |   ไทย |  1 |   |  |  |  |  |
|  |   |  |   |  |  |  |  |
|  |  |  |  |  | 8 ธันวาคม – มะนิลา | 8 ธันวาคม – มะนิลา |  |
|  |   |   |   |   |   ไทย |  1 |  |
|  |   |   |   |   |   เวียดนาม  (ต่อเวลา) |  0 |  |

|  |  |  |   |  |  |  |  |
|  |  |  |  |  | Third place | Third place |  |
|  | 5 ธันวาคม – บิญัน | 5 ธันวาคม – บิญัน |   |  | 8 ธันวาคม – มะนิลา | 8 ธันวาคม – มะนิลา |  |
|  |   เวียดนาม |  2 |   |  |   พม่า |  2 |  |
|  |   ฟิลิปปินส์ |  0 |   |  |   ฟิลิปปินส์ |  1 |  |
รอบแพ้คัดออก > รอบรองชนะเลิศ

5 ธันวาคม พ.ศ. 2562
20:00
| พม่า  | 0–1 |  ไทย |
| --- | --- | --- |
|  | รายงาน | อรพินท์  78' |
ผู้ตัดสิน: Saltanat Noroozi (อิหร่าน)
5 ธันวาคม พ.ศ. 2562
20:00
| เวียดนาม  | 2–0 |  ฟิลิปปินส์ |
| --- | --- | --- |
| Thái Thị Thảo  60' Nguyễn Thị Tuyết Dung  84' | รายงาน |  |
ผู้ตัดสิน: Mi Siyu (จีน)
รอบแพ้คัดออก > นัดชิงเหรียญทองแดง

8 ธันวาคม พ.ศ. 2562
16:00
| พม่า  | 2–1 |  ฟิลิปปินส์ |
| --- | --- | --- |
| July Kyaw  78' Yee Yee Oo  80' | รายงาน | Quezada  57' |
ผู้ตัดสิน: Om Choki (ภูฏาน)
รอบแพ้คัดออก > นัดชิงเหรียญทอง

8 ธันวาคม พ.ศ. 2562
20:00
| ไทย  | 1–0 (ต่อเวลาพิเศษ) |  เวียดนาม |
| --- | --- | --- |
| อรพินท์ แหวนเงิน  92' | รายงาน |  |
ผู้ตัดสิน: Asaka Koizumi (ญี่ปุ่น)
ผู้ทำประตู

การแข่งขันมีทั้งหมด 31 ประตูที่ทำได้ใน 10 นัด, สำหรับค่าเฉลี่ย 3.1 ประตูต่อนัด.
Yee Yee Oo
Sarina Bolden
กัญญาณัฐ เชษฐบุตร
Nguyễn Thị Tuyết Dung
July Kyaw
Huỳnh Như
Nguyễn Thị Vạn
อรพินท์ แหวนเงิน
Rani Mulyasari
Khin Marlar Tun
Alisha del Campo
Eva Madarang
Quinley Quezada
ศิลาวรรณ อินต๊ะมี
สุชาวดี นิลธำรงค์
ธนีกาญจน์ แดงดา
Dương Thị Vân
Thái Thị Thảo
ดูเพิ่ม

ทีมชาย
คริสต์ทศวรรษ 1700

| --- | --- |
คริสต์สหัสวรรษ:: 2
คริสต์ศตวรรษ:: 17 18 19
คริสต์ทศวรรษ:: 1670 1680 1690 คริสต์ทศวรรษ 1700 1700 1710 1720
คริสต์ศักราช:: 1700 1701 1702 1703 1704 1705 1706 1707 1708 1709
เหตุการณ์ > ค.ศ. 1703

พระเจ้าปีเตอร์มหาราช สร้างเซนต์ปีเตอร์สเบิร์ก
เหตุการณ์ > ค.ศ. 1704

พันท้ายนรสิงห์-ถูกประหารชีวิต
เหตุการณ์ > ค.ศ. 1707

1 พฤษภาคม-ราชอาณาจักรสกอตแลนด์รวมกับราชอาณาจักรอังกฤษเป็นราชอาณาจักรบริเตนใหญ่ (Great Britain Kingdom)ตาม พระราชบัญญัติสหภาพ พ.ศ. 2250 ZAct of Union 1707)
ขุนไกรพลพ่าย

| ขุนไกรพลพ่าย |
| --- | --- |
ตัวละครใน ขุนช้างขุนแผน
ข้อมูลตัวละครในเรื่อง
เพศ: ชาย
อาชีพ: ทหาร
สังกัด: กรมอาทมาต
คู่สมรส: ทองประศรี
บุตร: ขุนแผน
ญาติ: กุมารทอง (หลานชาย) พลายงาม (หลานชาย) พลายณรงค์ (หลานชาย) พลายชุมพล (หลานชาย) พลายเพชร (เหลนชาย) พลายบัว (เหลนชาย) พลายยง (เหลนชาย)
ศาสนา: ศาสนาพุทธ
บ้านเกิด: บ้านพลับ กาญจนบุรี
สัญชาติ: กรุงศรีอยุธยา
ขุนไกรพลพ่าย (/ขุน-ไกรฺ-พน-ละ-พ่าย/) หรือเรียกโดยย่อว่าขุนไกร เป็นชื่อบรรดาศักดิ์ฝ่ายทหารของตัวละครตัวหนึ่งในเสภาเรื่องขุนช้างขุนแผน ขุนไกรเป็นบิดาของพลายแก้วผู้ต่อมามีบรรดาศักดิ์ว่า "ขุนแผน" และเป็นสามีของนางทองประศรี ขุนไกรต้องโทษประหารชีวิตตั้งแต่บุตรยังเล็ก ๆ
พื้นเพ

ขุนไกรเป็นคนบ้านพลับ จังหวัดกาญจนบุรีพบรักกับนางทองประศรีชาวบ้านวัดตะไกร จังหวัดเดียวกัน เขตหมู่บ้านทั้งสองนี้ปัจจุบันจะคงอยู่หรือไม่ไม่อาจทราบได้ ทั้งสองเมื่อสมรสกันแล้วก็พากันไปตั้งครอบครัวใหม่ที่จังหวัดสุพรรณบุรี มีบุตรด้วยกันเพียงคนเดียวคือพลายแก้ว
ด้านลักษณนิสัยของขุนไกรนั้น เสภาขุนช้างขุนแผนบรรยายว่า
| --- | --- |
เป็นทหารชาญชัยใจฉกรรจ์:      คุมไพร่ทั้งนั้นได้เจ็ดร้อย
อาจองคงกระพันชาตรี:      เข้าไหนไม่มีที่จะถอย
รบศึกศัตรูอยู่กับรอย:      ถึงมากน้อยทหารไม่หนีมา
กรมการเมืองสุพรรณสั่นหัว:      เข็ดขามคร้ามกลัวใครไม่ฝ่า
โปรดปรานเป็นทหารอยุธยา:      มีสง่าอยู่ในเมืองสุพรรณ
ส่วนด้านเศรษฐกิจนั้น ขุนไกรเป็นข้าราชการที่มีฐานะมั่งมีพอสมควร โดยศาสตราจารย์ พลตรี หม่อมราชวงศ์คึกฤทธิ์ ปราโมช อธิบายว่า
ครอบครัวของขุนแผน ขุนช้าง และนางพิมนั้นปรากฏว่าเป็นครอบครัวที่มีฐานะดี ร่ำรวย มีทั้งทรัพย์และผู้คนไว้ใช้สอยทุกครอบครัว ที่เป็นเช่นนี้เพราะข้าราชการสมัยนั้นไม่มีกฎบังคับว่าต้องอุทิศเวลาทั้ง 24 ชั่วโมงให้แก่ทางราชการ แต่มีสิทธิที่จะทำมาหากินในทางส่วนตัวได้ จึงสามารถสร้างฐานะของตนให้ดีได้ตาม ๆ กัน

คติที่ว่ามีทางทำมาหากินให้ร่ำรวยได้ในราชการนั้น ถึงในปัจจุบันนี้ก็ดูเหมือนจะยังไม่หมดไป
เชื้อชาติ

หม่อมราชวงศ์คึกฤทธิ์ ปราโมช สันนิษฐานว่าขุนไกรมีเชื้อมอญ โดยให้ข้อสังเกตว่า
สังเกตดูจากคำนำหน้านามที่เรียกผู้ชายในตระกูลของขุนไกรว่า พลาย เช่น พลายแก้ว พลายงาม แล้ว สันนิษฐานว่าขุนไกรจะเป็นมอญหรือเป็นคนมีเชื้อมอญที่อพยพเข้ามาอยู่ในพระราชอาณาจักร คำว่าพลายนั้นเป็นภาษามอญแปลว่าหนุ่มหรือแปลว่าผู้ชายที่แข็งแรง ในภาษาไทยก็ยังใช้ แต่ใช้เรียกช้างตัวผู้ว่าช้างพลาย
นอกจากนี้ ด้วยเหตุที่ขุนไกรเป็นข้าราชการทหารสังกัดกรมอาทมาตซึ่งเป็นกรมของสายลับ มีหน้าที่ไปแฝงตัวสอดแนมอยู่ตามประเทศเพื่อนบ้านของไทยแล้ว ในการปฏิบัติหน้าที่ดังกล่าวจะใช้คนไทยซึ่งไม่ชำนาญภาษาเพื่อนบ้านและมีความแตกต่างกับคนเหล่านั้นอยู่อักโขก็ไม่เหมาะสม และคนมอญนั้นนอกจากพูดภาษาพม่าได้ดีเป็นภาษาที่สองคนตนแล้วยังมีความเป็นอยู่เฉกเช่นเดียวกับชาวพม่าอีก หม่อมราชวงศ์คึกฤทธิ์ ปราโมช จึงสันนิษฐานด้วยเหตุข้างต้นว่า ขุนไกรผู้สังกัดกรมดังกล่าวน่าจะมีเชื้อมอญ
ชีวิตราชการ

ขุนไกรเป็นข้าราชการทหารสังกัดกรมอาทมาตซึ่งเป็นกรมของสายลับ มีหน้าที่ไปแฝงตัวสอดแนมอยู่ตามประเทศเพื่อนบ้านของไทย โดยขุนไกรมีอำนาจควบคุมทหารเจ็ดร้อยนาย และประจำอยู่ที่จังหวัดสุพรรณบุรีนั้นเอง
นอกจากนี้ ในเขตจังหวัดสุพรรณบุรีมีฝูงควายป่าชุกชุม ซึ่งรัฐบาลไทยสมัยนั้นจัดให้เป็นสัตว์อนุรักษ์พันธุ์ จึงมอบหมายให้ขุนไกรมีหน้าที่อนุรักษ์พันธุ์ควายป่านั้นไว้ด้วย
การถึงแก่กรรม

ต่อมาสมเด็จพระพันวษา พระมหากษัตริย์แห่งกรุงศรีอยุธยาในสมัยนั้นเสด็จทอดพระเนตรฝูงควายป่าดังกล่าว ขุนไกรซึ่งคุมกองทหารมากมายจึงมีหน้าที่ถวายอารักขาและต้อนควายป่ามาให้ทอดพระเนตร
ในการออกจากบ้านไปทำหน้าที่ในวันนั้น เหตุที่ดวงขุนไกรถึงฆาต จึงปรากฏเป็นลางร้ายบอกเหตุต่าง ๆ นานาที่บ้านขุนไกร ดังเสภาขุนช้างขุนแผนว่า
| --- | --- |
ให้มีลางคืนนั้นสนั่นอึง:      แมงมุมตีอกผึงหาหยุดไม่
สยอดสยองพองขนทุกคนไป:      เย็นยักเยือกจับใจไปทุกยาม
นอกจากนี้ ในคืนที่ขุนไกรอยู่บ้านเป็นครั้งสุดท้าย นางทองประศรียังหลับฝันร้ายว่าฟันร่วงจากปากอีกด้วย ฝันเช่นนี้เชื่อกันว่าเป็นฝันร้ายนักเพราะถ้าใครฝันแล้ว บิดา มารดา สามี หรือภรรยาของผู้ฝันนั้นจะถึงแก่ความตาย หม่อมราชวงศ์คึกฤทธิ์ ปราโมช อธิบายว่า
เรื่องนี้ก็เป็นเรื่องแปลก ผมเองเป็นคนไม่ค่อยจะเชื่อถือในโชคลางแต่อย่างใดเลย โดยเฉพาะเรื่องฝันนั้นถ้าจะว่าไปก็เกือบฝันไม่เป็น และถ้าเกิดฝันขึ้นแล้วก็มักจะจำไม่ได้เมื่อตื่นขึ้น...แต่ในคืนก่อนที่พ่อผมจะตายนั้น ผมจำได้เป็นแน่นอนว่า ผมฝันว่าฟันผมยุ่ยเป็นแป้งไปทั้งปากจนไม่มีเหลือ พอตื่นขึ้นในรุ่งเช้าวันนั้นอีกไม่กี่ชั่วโมงพ่อผมก็ตาย
วันที่ขุนไกรไปปฏิบัติหน้าที่ ฝูงควายป่าเกิดแตกตื่นเป็นโกลาหลอยู่หน้าที่นั่งและมีที่ท่าว่าจะฝ่าเข้ามาถึงพระที่นั่ง ขุนไกรจึงคว้าหอกไปยืนประจันกับฝูงควายแล้วไล่แทงจนล้มตายสุมกันนับร้อยตัวเพื่อป้องกันพระองค์
ฝ่ายสมเด็จพระพันวษานั้นมีพระราชประสงค์อนุรักษ์ฝูงควายป่านั้นไว้และสนพระราชหฤทัยในความเป็นอยู่ของควายฝูงนี้ยิ่งนักถึงขนาดเสด็จมาทอดพระเนตรด้วยพระองค์เอง แต่เมื่อขุนไกรผู้มีหน้าที่รักษาพันธุ์ควายป่ากลับประหารควายป่าเสียเอง จึงทรงพระโกรธยิ่ง มีรับสั่งให้ประหารชีวิตขุนไกรในทันทีทันใดนั้น แล้วให้นำศพของขุนไกรเสียบขาหย่างถ่างไว้ประจาน กับให้ริบลูกเมีย ข้าทาสบริวาร ตลอดจนทรัพย์สินต่าง ๆ ของขุนไกรเข้าเป็นของหลวงสิ้น
"ขุนไกรนั้นพอได้ยินว่าตนจะถูกประหารชีวิตก็ดูออกจะเสียสติไม่สมกับชายชาติทหารเลย เพราะร้องห่มร้องไห้และพรรณนาไปต่าง ๆ คร่ำครวญ และเกลือกกลิ้งอยู่บนพื้นดินเหมือนคนขาดสติ..." หลวงฤทธานนท์เพื่อนเก่าของขุนไกรซึ่งอยู่ ณ ที่นั้นด้วยจึงเข้ามาปลอบโยนจนขุนไกรได้สติ ยอมให้เพชฌฆาตมัดตัวกับหลักที่จะประหารชีวิตในท่านั่งประนมมือบนพื้นดินอย่างการประหารชีวิตทั่ว ๆ ไป แล้วหลับตานึกในใจว่าขอตายอย่างชายชาติทหาร และชี้นิ้วสั่งให้เพชฌฆาตลงมือได้เลย
ระหว่างนั้น หลวงฤทธานนท์ได้แจ้งข่าวแก่นางทองประศรี นางจึงหอบลูกและเงินอีกสองถูกหลบหนีไปอาศัยกับญาติของสามีที่ตำบลเขาชนไก่ จังหวัดกาญจนบุรี และเริ่มนับหนึ่งตั้งเนื้อตั้งตัวใหม่จนกลับมามั่งคั่งอีกครั้งหนึ่ง
อนุสรณ์สถานถึงขุนไกรพลพ่าย

วัดขุนไกร จังหวัดสุพรรณบุรี
ถนนขุนไกร จังหวัดสุพรรณบุรี
โรงเรียนขุนไกรพิทยาคม จังหวัดสุโขทัย
Rance

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| Rance Series |
| --- | --- |
ปกเกม Rance Quest
ผู้พัฒนา: AliceSoft
เครื่องเล่น: วินโดวส์
วางจำหน่าย: 15 ส.ค. 2532 (ภาค 1) 15 พ.ค. 2533 (ภาค 2) 15 พ.ย. 2534 (ภาค 3) 11 ธ.ค. 2536 (ภาค 4) 1 ธ.ค. 2538 (ภาค 4.1) 8 ธ.ค. 2538 (ภาค 4.2) 15 ธ.ค. 2539 (ภาคคิจิคุโอ) 25 ต.ค. 2545 (ภาค 5D) 27 ส.ค. 2547 (ภาค 6) 15 ธ.ค. 2549 (ภาค 7) 26 ส.ค. 2554 (ภาค 8)
แนว: เอโรเกะ วิชวลโนเวล
รูปแบบ: ผู้เล่นเดี่ยว
Rance (ญี่ปุ่น: ランス; โรมาจิ: Ransu ทับศัพท์จาก Rance) เป็นซีรีส์เอโรเกะ สร้างโดยบริษัท AliceSoft โดยมีตัวละครเอกชื่อ Rance ตามชื่อเรื่อง ภาคแรกวางขายเมื่อเดือนกรกฎาคม พ.ศ. 2532 บนระบบปฏิบัติการ MSX-DOS ภาคล่าสุดที่วางขายคือ Rance Quest ซึ่งนับตามเนื้อเรื่องเป็นภาคที่ 8 ของซีรีส์ วางขายเมื่อวันที่ 26 สิงหาคม พ.ศ. 2554 แรนซ์เป็นเอโรเกะที่มีประวัติศาสตร์ยาวนานกว่า 20 ปี ซึ่งนับเป็น 1 ในเอโรเกะที่มีประวัติศาสตร์ยาวนานที่สุด
เนื้อเรื่องย่อ > ภาค 1

แรนซ์ เป็นนักดาบที่นับว่ามีฝีมือดีมากคนหนึ่ง ประกอบอาชีพรับจ้างทำภารกิจทุกชนิด โดยมี ซิล ทาสรับใช้ของเขาเป็นผู้ช่วย อยู่มาวันหนึ่งแรนซ์ที่ใช้เงินสุรุ่ยสุร่ายจนหมดตัวก็ไปรับงานจากเอเย่นต์ โดยเลือกรับงานที่มีค่าตอบแทนสูงที่สุด คือการตามหาลูกสาวของเศรษฐีคนหนึ่งซึ่งหายสาบสูญไป โดยเด็กสาวคนนี้เรียนอยู่ที่โรงเรียนสตรีในเมืองหลวงแห่งอาณาจักรลีซาส แรนซ์จึงให้ซิลแฝงตัวเข้าไปสืบเรื่องราวในโรงเรียน (แท้จริงแล้วซิลมีเชื้อสายจอมเวทย์ ซึ่งมีฐานันดรเสมือนขุนนาง แต่ถูกลักพาตัวในตอนเด็กและแรนซ์เป็นคนซื้อตัวไว้เป็นทาส) แต่เมื่อทั้งสองสืบเรื่องราวลึกลงไปเรื่อย ๆ ก็พบว่าเรื่องราวนั้นใหญ่โตกว่าที่คิดมาก..........
เนื้อเรื่องย่อ > ภาค 2

แรนซ์ที่ใช้เงินสุรุ่ยสุร่ายจนหมดตัวเช่นเคยได้ไปรับงานจากเอเย่นต์เจ้าเก่า งานครั้งนี้คือการไปปราบแม่มดทั้ง 4 ที่ใช้เวทมนตร์จมเมืองคัสตั้มลงไปใต้ดินและปิดผนึกทำให้คนข้างในไม่สามารถออกจากเมืองได้
เนื้อเรื่องย่อ > ภาค 3

คืนหนึ่ง จักรวรรดิเฮลแมนได้ยกทัพบุกเข้าตีเมืองหลวงของอาณาจักรลีซาสอย่างไม่ได้คาดฝัน โดยกองทัพเฮลแมนได้รับความช่วยเหลือจาก "มาร" เผ่าพันธุ์ชั่วร้ายที่อยู่สูงกว่าปิศาจ ซึ่งมนุษย์นั้นไม่สามารถต่อกรกับมารได้เลย ลีอา ราชินีแห่งอาณาจักรลีซาส(จากภาค 1) ได้มอบหมายให้ คานามิ นินจารับใช้ของเธอไปขอความช่วยเหลือจากแรนซ์ โดยให้นำโล่ศักดิ์สิทธิ์แห่งลีซาสไปด้วย ซึ่งปัจจุบันแรนซ์เป็นผู้ถือครองสมบัติในตำนานของลีซาส 2 ใน 3 ชิ้นได้แก่ ดาบศักดิ์สิทธิ์ และเกราะศักดิ์สิทธิ์ ซึ่งมีตำนานเล่าขานกันว่าผู้ครอบครองสมบัติทั้ง 3 จะสามารถต่อสู้กับมารได้ (ลีอามอบสมบัติทั้ง 2 ให้แรนซ์เพราะตั้งใจให้แรนซ์เป็นราชาแห่งลีซาสเคียงคู่กับเธอ แต่แรนซ์ได้หอบสมบัติหนีการแต่งงานออกมา) แต่เมื่อคานามิมาพบกับแรนซ์ เธอกลับพบว่าแรนซ์ได้ขายสมบัติทั้งสองไปแล้ว... ชะตากรรมของอาณาจักรลีซาสจะเป็นเช่นไร ? มารจะยึดครองแผ่นดินมนุษย์ไปได้อีกส่วนหรือไม่ ? ความหวังเพียงหนึ่งเดียวคือบุรุษในชุดเขียวผู้นี้เท่านั้น
เนื้อเรื่องย่อ > ภาค 4

จักรวรรดิเฮลแมนได้พยายามฟื้นคืนเกาะโทชิน ป้อมปราการลอยฟ้า-อาวุธโบราณที่ครั้งหนึ่งมนุษย์เคยใช้ต่อกรกับจอมมารได้ เพื่อใช้เป็นอาวุธทำลายล้างอาณาจักรลีซาสให้สิ้นซาก แต่แผนการกลับถูกแรนซ์ขัดขวางโดยบังเอิญ
เนื้อเรื่องย่อ > ภาค 4.1-4.2

เป็นภาคพิเศษที่เนื้อเรื่องเป็นแค่เหตุการณ์สมมติ ไม่นับเป็นเหตุการณ์ที่เกิดขึ้นต่อจากภาค 4 แรนซ์ทำงานรับจ้างและผจญภัย-แก้ปัญหาให้แก่ลูกค้า
เนื้อเรื่องย่อ > ภาคคิจิคุโอ (ราชันย์ผู้เป็นเยี่ยงสัตว์ป่า)

เป็นภาคพิเศษที่เนื้อเรื่องเป็นแค่เหตุการณ์สมมติ ไม่นับเป็นเหตุการณ์ที่เกิดขึ้นต่อจากภาค 4
ภาคนี้แรนซ์เป็นหัวหน้ากลุ่มโจรออกปล้นชาวบ้านอยู่บริเวณชายแดนเฮลแมน แต่ถูกทหารเฮลแมนส่งอัศวินมาตีจนกลุ่มโจรแตกพ่ายและซิลยังถูกจับตัวไป แรนซ์ได้หนีไปที่อาณาจักรลีซาสและยอมแต่งงานกับลีอาเพื่อขึ้นเป็นพระราชาแห่งลีซาส จากนั้นจึงยกทัพไปตีเฮลแมนเพื่อชิงตัวซิลคืนมา แล้วจึงคุมกองทัพเฮลแมนเข้าตีดินแดนอื่น ๆ เพื่อยึดครองโลกให้ได้ในท้ายที่สุด
เนื้อเรื่องย่อ > ภาค 5D

ขณะผจญภัย แรนซ์กับซิลติดกับดักและถูกส่งข้ามมิติไปอยู่ในปราสาทเกนบุซึ่งเป็นเขาวงกตที่อยู่คนละมิติเวลากับโลกของแรนซ์ ที่นั่นแรนซ์ได้พบกับ ริซน่า ที่ติดอยู่ในปราสาทนี้มากว่า 30 ปี(แต่รูปลักษณ์ยังเหมือนอายุ 18) แรนซ์สาบานว่าจะช่วยพาเธอออกจากปราสาทเกนบุ